
Cydnabyddiaeth Deallusrwydd Artiffisial

Rwy’n cadarnhau nad wyf wedi defnyddio unrhyw offer AI wrth ymchwilio a chreu’r aseiniad hwn. 
Rwy’n cadarnhau nad wyf wedi cyflwyno unrhyw ddeunyddiau a gynhyrchwyd gan AI fel fy ngwaith fy hun. 
Rwy’n cadarnhau bod gennyf gopïau o’m drafftiau, fy nodiadau, ac adnoddau eraill a ddefnyddiais, y gellir gofyn i mi eu darparu fel tystiolaeth

Targedau o fy aseiniad blaenorol

	Targed
	Sut yr wyf wedi mynd i'r afael â hyn yn y gwaith hwn

	
Prawf ddarllen er mwyn osgoi gwallau esgeulus. Defnyddia cysgliad.com/cy/ i sicrhau cywirdeb ieithyddol.  
	
Wedi defnyddio Cysgliad yn fy gwaith i gwrio gwallau yn fy ngwaith, a defnyddio Cysill.


	
I ddatblygu dull academaidd o ysgrifennu drwy gydol yr aseiniad gan ddefnyddio berfau cryno addas a chyfeirnodi yn ôl gofynion y canllawiau (e.e. Awgryma Estyn (2019) mai…., noda Jones (2018) fod…, Cytuna Kumar (2009) gyda….).


	
Rwyf wedi defnyddio sawl berf cryno addas a chyfeirnodi fel, ‘Darparodd, cynhigiwyd, pwysleisiwyd, a nodwyd. 


	
I ddarllen hyd yn oed mwy o lyfrau perthnasol, erthyglau a dogfennaeth Llywodraeth Cymru, Estyn wrth ymchwilio er mwyn cyflwyno'r elfen gritigol yn dy waith.


	
Rwyf wedi darllen fwy o lyfrau perthnasol, erthyglau a dogfennau sydd yn y rhestr darllen.







Dangoswch sut y gall addysgu a dysgu trawsgwricwlaidd ddylanwadu ar sgiliau a dealltwriaeth fanwl. Ategwch hyn gan gyfeirio at ymchwil berthnasol, cynllun gwers manwl a deunydd darpariaeth barhaus.

Cyflwyniad:
Dull addysgol yw addysgu a dysgu trawsgwricwlaidd sydd yn cynnig cyfleoedd i wella sgiliau a dealltwriaeth o wahanol feysydd pwnc i greu profiadau dysgu cydlynol. Golygir dull hwn ei chynnwys a sgiliau ar draws gwahanol feysydd dysgu, gan feithrin dealltwriaeth gyfoethog a chyd-destunol o wybodaeth. Yn y Cwricwlwm i Gymru, mae hwn yn ganolog i wireddu’r Pedwar Diben, sef datblygu dysgwyr fel unigolion uchelgeisiol, cyfranwyr mentrus, dinasyddion egwyddorol, ac unigolion iach a hyderus (Llywodraeth Cymru, 2022). Mae addysgeg effeithiol yn hanfodol i gyflawni'r Pedwar Diben hwn. Mae'n cynnwys dealltwriaeth fanwl o ddatblygiad plant a phobl ifanc, yn ogystal â'r gallu i archwilio a myfyrio ar strategaethau addysgu a dysgu (Llywodraeth Cymru, 2023). Trwy fabwysiadu dulliau addysgeg sy'n cefnogi dysgu trawsgwricwlaidd, gall athrawon greu amgylcheddau dysgu sy'n hyrwyddo datblygiad sgiliau a dealltwriaeth fanwl mewn dysgwyr. Pwysleisiwyd y Pedwar Diben yr angen o ddysgwyr i fod yn feddylwyr annibynnol, yn datrys problemau ac yn gyfathrebwyr hyderus, felly, gall y sgiliau hyn cael eu meithrin yn effeithiol trwy ddulliau trawsgwricwlaidd.  

Un o’r prif gyfleoedd a gynhigir gan addysgu trawsgwricwlaidd yw’r gallu i greu profiadau dysgu ystyrlon sydd yn adlewyrchu bywyd go iawn. Drwy gysylltu pynciau fel mathemateg, gwyddoniaeth, llythrennedd a thechnoleg ddigidol, mae dysgwyr yn datblygu dealltwriaeth gysylltiedig sydd yn galluogi cymhwyso gwybodaeth mewn sefyllfaoedd go iawn (Kelly a Stead, 2013). Yn ogystal, cefnogir dull hwn y datblygiad sgiliau trosglwyddadwy hanfodol, megis meddwl beirniadol, creadigrwydd a chydweithio, sydd yn hanfodol i baratoi dysgwyr ar gyfer y byd modern (Payton a Hague, 2010). Er enghraifft, gellir cysylltu mathemateg a gwyddoniaeth trwy ddadansoddi data, neu gysylltu llythrennedd a hanes trwy ymchwilio a chyflwyno gwybodaeth mewn arddull academaidd. Felly, mae’r cysylltiadau hyn nid yn unig yn gwneud y dysgu’n fwy perthnasol ac ystyrlon, ond hefyd yn cefnogi cof hirdymor a meithrin sgiliau trosglwyddadwy. Fodd bynnag, mae heriau sylweddol yn wynebu addysgu trawsgwricwlaidd. Un o’r heriau mwyaf yw’r angen am gynllunio strategol a gofalus i sicrhau bod y cysylltiadau rhwng meysydd dysgu yn ystyrlon ac yn cefnogi’r amcanion dysgu penodol. Mae hyn yn galw am gydweithio agos rhwng athrawon o wahanol feysydd pwnc, yn ogystal a hyfforddiant proffesiynol i feithrin arbenigedd trawsgwricwlaidd (Llywodraeth Cymru, 2022). Yn ogystal, mae cyflwyno heriau penodol, megis rheoli adnoddau, arbenigedd athrawon, a’r pwysau ar athrawon a myfyrwyr i wybod popeth er mwyn teimlo’n hyderus, yn heriau o addysgu trawsgwricwlaidd (University of Cambridge, 2024).

Er gwaethaf yr heriau hyn, cynhigiwyd y dulliau trawsgwricwlaidd potensial enfawr i gyfoethogi’r profiad dysgu. Pwysleisiwyd Askew (2016) y pwysigrwydd o gyfathrebu mathemategol mewn cyd-destun trawsgwricwlaidd i feithrin dealltwriaeth ddyfnach trwy drafodaeth a rhesymeg. Yn yr un modd, dadleuwyd Didau (2018) bod integreiddio llythrennedd ar draws pob pwnc yn gwella dealltwriaeth feirniadol a hybu dysgwyr i gyfathrebu’n glir ac yn hyderus. Nodwyd Haylock a Cockburn (2017) hefyd bod cysylltu mathemateg a bywyd go iawn yn gwneud y dysgu’n fwy ystyrlon ac yn cefnogi datblygiad cysyniadau sylfaenol. 

Wrth i'r Cwricwlwm i Gymru ddatblygu, mae’n hanfodol i athrawon ddefnyddio addysgu trawsgwricwlaidd i feithrin sgiliau bywyd hanfodol. Bydd y brif ran o’r traethawd hwn yn archwilio strategaethau ac adnoddau effeithiol i weithredu’r dull hwn, gan gyfeirio’n benodol at y fframweithiau llythrennedd, rhifedd a chymhwysedd digidol.  

Prif rhan:
Mae’r fframwaith llythrennedd, rhifedd a chymhwysedd digidol o fewn y Cwricwlwm i Gymru (2022) yn hanfodol i ddatblygiad dysgwyr cynradd, gan ei fod yn galluogi plant o bob oedran i feithrin sgiliau allweddol sydd eu hangen i lwyddo yn yr ysgol ac ar draws eu bywydau. Yn gyntaf, mae llythrennedd yn canolbwyntio ar ddatblygu sgiliau iaith, darllen, ysgrifennu a chyfathrebu, ac mae’r Fframwaith Sgiliau Trawsgwricwlaidd (2022) yn pwysleisio sut mae sgiliau llythrennedd yn cael eu datblygu drwy bob pwnc, gan gynnwys mathemateg a gwyddoniaeth. Gyda ffocws ar gyfathrebu, mae disgyblion mewn sefyllfa well i ddeall a mynegi eu meddyliau, yn ogystal â llwyddo yn eu bywydau personol a phroffesiynol (Llywodraeth Cymru, 2022).

Yn ogystal, mae rhifedd yn allweddol i ddatblygu dealltwriaeth o gysyniadau mathemategol, ac mae’r Cwricwlwm i Gymru yn pwysleisio sut mae rhifedd yn cael ei integreiddio i weithgareddau bywyd bob dydd. Mae'r sgiliau hyn yn cael ei datblygu drwy ddysgu mathemateg mewn cyd-destunau trawsgwricwlaidd, megis gwyddoniaeth neu dechnoleg, gan ganiatáu i ddysgwyr ddefnyddio eu sgiliau i ddatrys problemau a chreu cysylltiadau rhwng pynciau (Haylock a Cockburn, 2017). Ar ben hynny, mae cymhwysedd digidol yn sgil hanfodol sydd yn sicrhau bod dysgwyr yn cael eu paratoi ar gyfer y byd digidol. Cynhigiwyd y Cwricwlwm i Gymru (2022) cyfleoedd i ddatblygu sgiliau digidol drwy ddefnyddio technoleg yn y dosbarth, gan eu galluogi i ddefnyddio offer digidol mewn ffordd ddiogel ac effeithiol. Felly, mae hwn yn sicrhau bod dysgwyr yn ymwybodol o’r byd digidol, gan eu paratoi ar gyfer heriau technolegol yn y dyfodol.

Mae dysgu trawsgwricwlaidd yn cyd-fynd yn agos a’r fframwaith llythrennedd, rhifedd a chymhwysedd digidol sydd yn greiddiol i Gwricwlwm i Gymru. Yn ôl Llywodraeth Cymru (2022), mae’r Fframwaith Lythrennedd a Rhifedd Cenedlaethol yn rhoi pwyslais ar integreiddio’r sgiliau hyn yn naturiol i wersi, gan ganiatáu i ddysgwyr eu cymhwyso’n ymarferol mewn gwahanol gyd-destunau. Yn yr un modd, cefnogir y Fframwaith Cymhwysedd Digidol (Llywodraeth Cymru, 2022) datblygiad sgiliau digidol hanfodol, gan baratoi dysgwyr ar gyfer byd sydd yn fwy technolegol. Dangosir ymchwil bod integreiddio’r sgiliau hyn mewn modd trawsgwricwlaidd yn gwella gallu myfyrwyr i feddwl yn feirniadol a datrys problemau cymhleth (Payton a Hague, 2010).

Cynhigiwyd addysgu a dysgu trawsgwricwlaidd cyfleoedd a heriau yn y maes addysg, yn enwedig wrth weithredu'r fframweithiau llythrennedd, rhifedd, a chymhwysedd digidol sydd yn ganolog i'r Cwricwlwm i Gymru. Yn ystod fy mhrofiadau Pontio a diwrnodau cyfoethogi, mae wedi dod yn amlwg bod y dull hwn yn galluogi dysgwyr i ddysgu sgiliau allweddol mewn cyd-destun dilys, yn ogystal â meithrin dealltwriaeth fwy holistaidd o wybodaeth. Fodd bynnag, mae’r dull hwn yn cynnwys nifer o heriau, yn enwedig o ran adnoddau, cyllid yr ysgol, a’r angen am arbenigedd ymhlith athrawon.

Un o’r cyfleoedd mwyaf sydd yn gysylltiedig â dysgu trawsgwricwlaidd yw’r posibilrwydd o greu profiadau dysgu mwy ystyrlon a chydlynes. Gan integreiddio sgiliau llythrennedd, rhifedd a chymhwysedd digidol ar draws pob pwnc, mae dysgwyr yn gallu gweld y cysylltiadau rhwng cysyniadau ac yn eu defnyddio mewn sefyllfaoedd bywyd go iawn (Llywodraeth Cymru, 2022). Er enghraifft, mae defnyddio gweithgareddau fel creu ffilmiau stop-motion yn cynnwys mathemateg, gwyddoniaeth a thechnoleg ddigidol, gan gyflwyno profiadau ymarferol i ddysgwyr a’u helpu i ddatblygu sgiliau sydd eu hangen arnynt yn y byd digidol. Cefnogir y cyfleoedd hyn datblygiad y Pedwar Diben, gan helpu dysgwyr i fod yn feddylwyr annibynnol, datrys problemau a chyfathrebwyr effeithiol (Llywodraeth Cymru, 2022). Fodd, bynnag, mae rhai heriau yn ymwneud a gweithredu dysgu trawsgwricwlaidd mewn ysgolion. Un o’r prif heriau yw’r cyllid sydd ar gael. Gall ysgolion, yn enwedig mewn ardaloedd difreintiedig, gael anawsterau mewn sicrhau’r adnoddau sydd eu hangen ar gyfer gweithgareddau trawsgwricwlaidd, fel deunyddiau technolegol neu adnoddau addysgu cysylltiedig (Payton a Hague, 2010). Felly, er mwyn cyflwyno dysgu trawsgwricwlaidd effeithio mae angen defnydd o dechnoleg ddigidol i integreiddio sgiliau digidol mewn gwersi trawsgwricwlaidd gan fod yn aml i ddefnyddio apigau, a chysylltiadau rhyngrwyd. 

Yn ogystal, dangosir ymchwil bod dulliau trawsgwricwlaidd yn gallu gwella cymhelliant dysgwyr, hyrwyddo meddwl beirniadol, a meithrin sgiliau datrys problemau (Barnes, 2011). Mae’r dull hwn yn galluogi dysgwyr i weld cysylltiadau rheng gwahanol feysydd pwnc, gan wneud eu dysgu yn fwy cyd-destunol ac ystyrlon. Yn ogystal, mae’n cefnogi datblygiad sgiliau trosglwyddadwy sydd yn hanfodol ar gyfer llwyddiant yn y byd modern. Mae hyn yn cyd-fynd a’r pwyslais a roddir ar sgiliau trawsgwricwlaidd yn y Cwricwlwm i Gymru, lle mae llythrennedd, rhifedd, a chymhwysedd digidol yn cael eu hintegreiddio ar draws pob maes dysgu (Equal Education Partners, 2023).

Yn fy mhrofiadau, o ran y diwrnodau cyfoethogi a’r profiadau Pontio, roedd y defnydd o adnoddau digidol yn allweddol. Wrth weithio gyda dosbarthiadau ar brosiectau stop-motion, roeddwn yn gallu defnyddio technoleg i greu ffilmiau, a oedd yn integreiddio sgiliau llythrennedd, rhifedd, a chymhwysedd digidol mewn ffordd sydd wedi galluogi’r plant i weithio mewn grwpiau, datrys problemau, ac ystyried sut i gyfathrebu’n effeithiol drwy ddefnyddio’r dechnoleg. Yn foddhaol, roedd llawer o’r cyfleoedd hyn yn adeiladu ar yr arbenigedd a ddatblygwyd drwy fy hyfforddiant ac yn ymarferol yn y dosbarth.

Mae’r adnodd cyfoethogi a gynlluniwyd, sef creu ffilm stop-motion gan ddefnyddio llysiau i gynrychioli arwyr, yn cwmpasu’r fframwaith trawsgwricwlaidd yn effeithiol o fewn y Cwricwlwm i Gymru. Hyrwyddwyd y gweithgaredd hwn llythrennedd, rhifedd, a chymhwysedd digidol, gan ddarparu profiad dysgu cyfoethog a dilys sydd yn integreiddio sgiliau mewn cyd-destun creadigol ac ymarferol. Serch hynny, mae rhai heriau a meysydd i'w gwella y gellid eu hystyried i wella’r ddarpariaeth addysgu a’r dysgu.

Darparir fy ngweithgaredd cyfleoedd i ddysgwyr ddatblygu sgiliau a llythrennedd drwy drafodaethau a darllen y stori “Swper Taten”, mae’r wers felly yn cefnogi datblygiad geirfa a sgiliau cyfathrebu llafar. Yn ogystal, mae’r dasg o greu’r ffilmiau stop-motion yn meithrin sgiliau rhifedd megis cyfrif y llysiau a mesur deunyddiau ar gyfer y clogynnau. Gan ddefnyddio’r ap stop-motion mae hefyd yn hyrwyddo cymhwysedd digidol, gan ganiatáu i ddisgyblion archwilio a defnyddio technolegau newydd mewn ffordd ymarferol a chyd-destunol (Llywodraeth Cymru, 2022). Yn ystod y gweithgaredd, mae’r disgyblion yn gweithio mewn grwpiau, sydd yn datblygu sgiliau cydweithio a datrys problemau. Mae’r dull hwn yn cyd-fynd a’r Pedwar Diben, yn enwedig wrth ddatblygu dysgwyr yn gyfranwyr mentrus a chyfathrebwyr hyderus (Llywodraeth Cymru, 2022). Yn ogystal, mae’r gweithgaredd yn cynnwys elfennau o ddysgu trawsgwricwlaidd trwy integreiddio sgiliau celf a dylunio gyda’r defnydd o ddeunyddiau i greu’r arwyr a chyflwyno naratif creadigol yn y ffilmiau.

Er gwaethaf y cyfleoedd, roedd rhai heriau yn ymwneud a’r gweithgaredd hwn. Un o’r prif heriau oedd u dibyniaeth ar dechnoleg. Gall fod problemau technegol megis diffyg mynediad at ddyfeisiau digonol ac angen i'r ap stop-motion gael ei lawr lwytho cyn y wers. Er mwyn osgoi hyn, byddwn yn sicrhau bod yr holl dechnoleg yn gweithio’n gywir ymlaen llaw a bod gan yr holl ddisgyblion fynediad cyfartal i'r dyfeisiau. Yn ogystal, er bod y gweithgaredd yn cefnogi llythrennedd llafar yn dda, gellid ei gyfoethogi ymhellach drwy gynnwys tasgau ysgrifenedig megis ysgrifennu sgriptiau neu stori fer ar gyfer y ffilmiau, byddai hyn yn darparu cyfleoedd i ddatblygu sgiliau ysgrifennu ffurfiol a chreadigol, gan ymestyn eu sgiliau llythrennedd ymhellach.

I wella’r ddarpariaeth, byddwn yn ychwanegu can cynllunio ychwanegol lle bydd disgyblion yn llunio stori fer cyn dechrau’r broses o greu’r ffilm. Byddai hyn yn cynorthwyo i strwythuro eu meddyliau ac yn cryfhau’r elfennau naratif o fewn eu ffilmiau. Yn ogystal â hyn, byddai yn darparu taflenni gwaith gydag awgrymiadau ysgrifennu a strategaethau cynhwysol ychwanegol yn cefnogi dysgwyr sydd angen mwy o gymorth wrth greu naratif creadigol.

Clo:
I gloi, dull sydd yn cysylltu gwybodaeth a sgiliau o wahanol feysydd i wella dysgu yw addysgu trawsgwricwlaidd. Mae’r fframwaith llythrennedd, rhifedd a chymhwysedd digidol o fewn y Cwricwlwm i Gymru yn allweddol i ddatblygiad dysgwyr, gan ddarparu sylfaen gadarn ar gyfer sgiliau hanfodol mewn byd modern sydd yn newid yn barhaus. Mae’r fframwaith hyn nod yn unig yn cefnogi dealltwriaeth academaidd, ond hefyd yn meithrin sgiliau bywyd trosglwyddadwy megis cyfathrebu effeithiol, meddwl beirniadol, a gallu digidol. Yn ôl Barnes (2015), mae’n dangos bod dysgwyr yn elwa o’r dull hwn trwy wella’u gallu i drosglwyddo gwybodaeth. Pwysleisiwyd Llywodraeth Cymru (2022) ei berthnasedd yn y Cwricwlwm i Gymru, gan annog athrawon i greu profiadau dysgu cyd cysylltiedig.

Mae’r fframwaith llythrennedd yn meithrin sgiliau cyfathrebu ac ymwybyddiaeth feirniadol o destunau, tra bo’r fframwaith rhifedd yn datblygu dealltwriaeth ymarferol o gysyniadau mathemategol. Yn ogystal, sicrhawn y fframwaith cymhwysedd digidol bod dysgwyr yn defnyddio technoleg yn effeithiol ac yn ddiogel. Ffordd bwerus o weithredu’r fframweithiau hyn o ddysgu’n drawsgwricwlaidd, gan greu profiadau cyd-destunol a pherthnasol. Drwy gysylltu sgiliau ar draws pynciau, gall dysgwyr weld cysylltiadau rhwng cysyniadau a’u cymhwyso mewn sefyllfaoedd go iawn, gan gefnogi’r Pedwar Diben wrth feithrin meddylwyr annibynnol, cyfathrebwyr hyderus, a dinasyddion egwyddorol (Llywodraeth Cymru, 2022).

Fodd bynnag, er bod dysgu trawsgwricwlaidd yn cynnig cyfleoedd sylweddol, mae hefyd yn cyflwyno heriau i athrawon. Mae angen cynllunio strategol, cydweithio agos rhwng athrawon, ac arbenigedd mewn integreiddio sgiliau trawsgwricwlaidd i sicrhau effeithiolrwydd y dull hwn. Yn ogystal, mae’r heriau’n cynnwys rheoli adnoddau a sicrhau cyllid digonol i gefnogi gweithgareddau trawsgwricwlaidd. Er gwaethaf hyn, gyda chynllunio gofalus a hyfforddiant proffesiynol priodol, mae’r dull hwn yn cynnig potensial enfawr i gyfoethogi profiad dysgu dysgwyr.

I grynhoi, mae’r fframwaith llythrennedd, rhifedd a chymhwysedd digidol yn hanfodol i lwyddiant dysgwyr yng Nghymru. Trwy eu hintegreiddio mewn ffordd drawsgwricwlaidd, gall athrawon greu profiadau dysgu cyd-destunol, ystyrlon ac ymarferol. Drwy fabwysiadu dull trawsgwricwlaidd a chanolbwyntio ar gydweithio a myfyrio proffesiynol, byddaf yn gallu datblygu fy ymarfer addysgu i sicrhau profiadau dysgu cyfoethog ac effeithiol i fy nisgyblion.

Atodiadau:
Atodiad A: Cynllun Gwers:
	Darpar athro: 
	Rebeca Thomas-Davies
	Dosbarth / Grŵp 
	Dosbarth Tywi

	MDPh neu Bwnc:
	 
Gwyddoniaeth a Thechnoleg
	Dyddiad (sylwer y gall y sesiwn hon fod yn un barhaus):
	3/3/2025

	Cysylltiadau ystyrlon â’r Cwricwlwm (Datganiadau o’r Hyn sy’n Bwysig, Disgrifiadau dysgu, y cwricwlwm ‘blaenorol’...)
	· Gwyddoniaeth a Thechnoleg: Gwyddoniaeth a Thechnoleg: Cyflwyniad - Hwb
· Mae meddylfryd dylunio a pheirianneg yn cynnig ffyrdd technegol a chreadigol i ddiwallu anghenion a dymuniadau cymdeithas.
· Cam Cynnydd 1: Rwy’n gallu nodi, dilyn a dechrau creu dilyniannau a phatrymau mewn gweithgareddau pob-dydd.
· Cam Cynnydd 2: Rwy’n gallu archwilio sut mae gwahanol gydrannau yn cydweithio.
· Cam Cynnydd 2: Rwy’n gallu ddefnyddio ystod o offer, defnyddiau a chyfarpar yn ddiogel er mwyn adeiladu at amrywiaeth o ddibenion.
· Mathemateg a Rhifedd: Mathemateg a Rhifedd: Cyflwyniad - Hwb
· Mae geometreg yn canolbwyntio ar berthnasoedd sy'n ymwneud â siâp, gofod a safle, ac mae mesur yn canolbwyntio ar feintioli ffenomena yn y byd ffisegol.
· Cam Cynnydd 1: Rwyf wedi defnyddio amrywiaeth o wrthrychau i fesur. Wrth fesur, rwy’n dechrau deall yr angen i ailadrodd yr un uned ffisegol heb unrhyw bylchau.
· Cam cynnydd 2: Rwyf wedi archwilio mesur, gan ddefnyddio cyfrif, offer mesur a chyfrifo, ac rwy’n gallu dewis y dull mwyaf addas i fesur. 
· Ieithoedd, Llythrennedd a Chyfathrebu: Ieithoedd, Llythrennedd a Chyfathrebu: Cyflwyniad - Hwb 
· Mae llenyddiaeth yn tanio’r dychymyg ac yn ysbrydoli creadigrwydd.
· Cam Cynnydd 2: Rwy’n gallu ailadrodd straeon mewn ffordd greadigol.
· Cam Cynnydd 1: Rwy’n gallu ymateb i’r hyn rwy’n ei glywed, ei ddarllen a’i weld, ac rwy’n gallu mynegi barn syml ar hyn.
· Iechyd a Lles: Iechyd a Lles: Cyflwyniad - Hwb 
· Mae’r ffordd rydym yn gwneud penderfyniadau yn effeithio ar ansawdd ein bywydau ni a bywydau eraill.
· Cam Cynnydd 2: Rwy’n gallu cymryd rhan mewn penderfyniadau grŵp a deall pam mae angen gwneud rhai penderfyniadau fel grŵp.
· Celfyddydau mynegiannol: Y Celfyddydau Mynegiannol: Cyflwyniad - Hwb 
· Mae creu yn cyfuno sgiliau a gwybodaeth, gan dynnu ar y synhwyrau, ysbrydoliaeth a dychymyg.
· Cam cynnydd 1: Rwy’n gallu rhannu fy ngwaith creadigol.
 

	Cysylltiadau ystyrlon ar draws y Cwricwlwm (Cysylltiadau â MDPhau eraill neu’r Fframweithiau sgiliau trawsgwricwlaidd)
 
 
	· Fframwaith Cymhwysedd Digidol: Fframwaith Cymhwysedd Digidol - Hwb 
· Cam Cynnydd 1:
· Data a meddwl cyfrifiadur: Rwy'n gallu adnabod a dilyn cyfarwyddiadau yn y drefn briodol er mwyn cyflawni tasg.
· Fframwaith Llythrennedd a rhifedd: Fframwaith Llythrennedd a Rhifedd - Hwb
· Cam Cynnydd 1:
· Gwrando: Rwy’n gallu gwahaniaethu seiniau yn fy amgylchedd ac o fewn geiriau.
· Darllen: Rwy’n gallu gwahaniaethu seiniau, chwarae â seiniau a thrin seiniau o fewn fy amgylchedd ac o fewn geiriau.
· Cam Cynnydd 2: 
· Gwrando: Rwy’n gallu gwrando ar, deall a dehongli hanfodion yr hyn rwy’n ei glywed.
· Gwrando: Rwy'n gallu cadarnhau fy mod yn deall yr hyn rwyf wedi'i glywed/ei weld (gan gynnwys deunydd clyweled) drwy ofyn cwestiynau perthnasol neu wneud sylwadau perthnasol.
· Darllen: Rwy'n gallu dewis fy neunydd darllen fy hun ar sail diddordeb neu ddiben.
· Darllen: Rwy’n gallu ymateb i’r hyn rwy’n ei weld a'i ddarllen, gan ofyn cwestiynau a mynegi safbwyntiau a hoffterau.
· Siarad: Rwy’n gallu datblygu ac addasu fy ngeirfa drwy wrando a darllen, a defnyddio’r geiriau newydd hyn mewn amrywiaeth o sefyllfaoedd.

	Targedau Personol (targedau a’r effaith ganlyniadol ar ddysgu – cyfeiriwch at unrhyw dargedau sydd wedi’u nodi yn y dyddlyfr dysgu neu gyfarfod adfyfyrio wythnosol a disgrifiwch yr effaith a ddymunir ar ddysgu)
 

	Bwriad Dysgu
‘Dylai hyn ganolbwyntio ar y dysgu gan y disgyblion yn ystod y wers, yn hytrach na’r hyn y byddant yn ei wneud, a dylai fod yn fyr, yn gyraeddadwy ac yn fesuradwy.’ (Crichton, H., a Mcdaid, A. 2016 t. 196)

	· Creu ffilm stop motion am arwyr gan defnyddio llysiau

	Meini prawf llwyddiant 
Yr hyn mae angen i’r disgyblion ei ddangos i fodloni’r Bwriad Dysgu yn llwyddiannus.

	·  Creu arwyr allan o ffrwyth 
· Defnyddio ap stop motion yn hyderus 
· Creu ffilm mewn grwp – creu ffilm 1 munud o hyd 

	Cynllunio ar gyfer camsyniadau:
Defnyddiwch yr adran hon i ragweld gwallau a chamddealltwriaethau disgyblion a’r ymatebion yr ydych yn bwriadu eu rhoi iddynt.

	· Gwneud yn siŵr bod y ap wedi cael ei lawrlwytho ar pob dyfais cyn y wers 

	Strategaethau i gefnogi datblygiad iaith Gymraeg  y dysgwyr
 

	 



	 
DILYNIANT ADDYSGU A DYSGU
 (Ychwanegwch neu dynnu rhesi isod fel y bo’n briodol)
 

	 
Amseru:
Rhannwch yr amseru yn grwpiau os yw’n briodol. Gwnewch yn siŵr fod disgyblion yn mynd ati i ‘wneud’ yn gyflym a bod y cyfnodau pontio’n cael eu hystyried
 
	 
Rôl yr athro a’r staff cymorth:
e.e. cwestiynau allweddol, adalw dysgu blaenorol, modelu ac esboniadau, gwirio dealltwriaeth, defnydd a fwriedir o oedolion ychwanegol 
 
Dewis o fodel addysgegol neu o’r 12 egwyddor addysgegol
	 
Y dysgu gan y disgyblion a’r gweithgareddau:
Beth fydd y disgyblion yn dysgu ei wneud a pha weithgareddau / adnoddau fydd yn hwyluso hyn?
 
Cyfeiriwch at y ddogfen Dysgu Sylfaen i gael manylion y ddarpariaeth.
	 
Strategaethau Cynhwysol (yn cynnwys gwahaniaethu):
 
Y rhesymau dros sgaffaldio a manylion hynny. 
 
Mathau o gynrychiolaeth mewn tasgau.
	 
Gwiriwch beth mae disgyblion yn ei wybod, yn ei ddeall, ac yn gallu ei wneud:
Cwestiynau allweddol, mathau o ymarferion adalw, cyfleoedd i hunanasesu ac asesu cymheiriaid, cyfleoedd marcio byw, adborth a fwriedir.
 

	 
Cyflwyniad
10 munud
	Rôl yr athro a’r staff cymorth yw defnyddio cwestiynau allweddol, adalw dysgu blaenorol, modelu ac esbonio cysyniadau, a gwirio dealltwriaeth, gan gynnwys defnyddio oedolion ychwanegol yn fwriadol. Yn seiliedig ar ddewis o fodel addysgeg neu un o’r 12 egwyddor addysgeg, mae’r wers yn archwilio'r cysyniad o arwyr drwy gwestiynau fel "Beth yw arwyr?" a "Pam mae arwyr yn bwysig?", yn ogystal â darllen stori “Swper Taten” a thrafod geirfa ansoddeiriau sy’n disgrifio arwyr. 
	Bydd y disgyblion yn ateb cwestiynau, gwrando’n ofalus, a thrafod yn hyderus trwy y weithgaredd darllen stori ac adnoddau sy’n cefnogi’r dysgu hwn. Ar gyfer Derbyn a Blwyddyn 1, disgwylir iddynt roi atebion syml, tra bydd disgyblion Blwyddyn 2 a 3 yn ymateb gyda brawddegau llawn. Bydd y ddarpariaeth yn unol â chanllawiau’r ddogfen Dysgu Sylfaen. 
	Strategaethau cynhwysol, gan gynnwys gwahaniaethu a sgaffaldio, yn sicrhau bod pob disgybl yn gallu cymryd rhan ac yn deall y cynnwys. Mae hyn yn cynnwys darparu cymorth ychwanegol, megis rhoi copi o’r llyfr a threfnu i’r cynorthwyydd dysgu helpu plant sy’n cael trafferth gyda’r stori. Trwy ddefnyddio amrywiaeth o gynrychiolaethau mewn tasgau, mae’r dysgu’n dod yn fwy hygyrch i bawb.
	Er mwyn gwirio beth mae disgyblion yn ei wybod, yn ei ddeall, ac yn gallu ei wneud, defnyddir cwestiynau allweddol, ymarferion adalw, hunanasesu ac asesu cymheiriaid, marcio byw, ac adborth pwrpasol. Mae hyn yn cynnwys cwestiynau fel “Beth yw arwyr?” a “Beth mae arwyr yn gwisgo?”, yn ogystal â holi ac arsylwi i asesu dealltwriaeth disgyblion yn barhaus. 

	 
Gweithgaredd
40 munud
	Rôl yr athro a’r staff cymorth yw defnyddio cwestiynau allweddol, adalw dysgu blaenorol, modelu ac esbonio cysyniadau, a gwirio dealltwriaeth, gan gynnwys defnyddio oedolion ychwanegol yn fwriadol. Wrth gyflwyno’r dasg o greu ffilm stop motion gan ddefnyddio llysiau, bydd yr athro’n egluro’r broses o ddewis llysiau, creu arwyr, a dylunio clogyn trwy roi mesuriadau i’r plant. Bydd hefyd yn creu grwpiau ac yn dangos enghraifft o’r dasg i sicrhau dealltwriaeth glir, gan ddefnyddio model addysgeg briodol neu un o’r 12 egwyddor addysgeg.
	Bydd y disgyblion yn dysgu creu arwyr a gwneud ffilm stop motion gan ddefnyddio llysiau, gan weithio mewn grwpiau i ddewis llysiau o’r ardd, cyfrif eu nifer a’u math, ac yna defnyddio adnoddau fel papur, llygaid, peniau, cocktail sticks, clogynnau, siswrn, a thechnoleg stop motion. Mae’r dasg ffocws yn canolbwyntio ar greu arwyr, tra bod y ddarpariaeth barhaus yn ymwneud â gwneud y ffilm. Bydd y gweithgareddau hyn yn cefnogi’r dysgu yn unol â chanllawiau’r ddogfen Dysgu Sylfaen.
	Er mwyn sicrhau cynhwysiant a gwahaniaethu, bydd sgaffaldio’n cael ei ddefnyddio i dorri’r dasg yn gamau hylaw, megis dewis llysiau, creu arwyr, a defnyddio technoleg stop motion. Bydd cymorth gweledol fel diagramau a modelu cam wrth gam yn cefnogi’r rhai sy’n ei chael yn anodd. Bydd cynorthwywyr dysgu yn helpu grwpiau’n benodol, ac fe ddefnyddir amrywiaeth o gynrychiolaethau, fel enghreifftiau ymarferol a deunyddiau cyffyrddol, i weddu i wahanol arddulliau dysgu.
	Er mwyn gwirio beth mae disgyblion yn ei wybod ac yn ei ddeall am greu arwyr a ffilm stop motion, defnyddir cwestiynau allweddol fel “Sut mae arwyr yn edrych?” a “Sut mae stop motion yn gweithio?”. Bydd ymarferion adalw yn helpu i atgyfnerthu cysyniadau, a bydd cyfleoedd i hunanasesu ac asesu cymheiriaid yn annog myfyrio. Defnyddir marcio byw ac adborth adeiladol i egluro camau nesaf a chefnogi gwelliant parhaus.

	 
Clo 10 munud
	Ar ddiwedd y wers, bydd yr athro a’r staff cymorth yn gofyn i’r disgyblion gyflwyno eu gwaith ac arddangos y fideo stop motion. Bydd disgyblion yn cael cyfle i rannu eu gwaith gyda’r athro, er mwyn gallu dangos y ffilmiau ar y bwrdd gwyn rhyngweithiol. Bydd hyn yn darparu cyfleoedd i drafod y gwaith, derbyn adborth adeiladol, ac annog myfyrio ar eu dysgu. Mae’r defnydd o oedolion ychwanegol yn sicrhau cymorth a chefnogaeth i’r disgyblion yn ystod y cam hwn.
	Bydd y disgyblion yma yn siarad yn glir, gwrando ar eraill, a bod yn gwrtais wrth gyflwyno a thrafod eu gwaith. Bydd cyfleoedd i asesu gwaith ei gilydd ar lafar yn helpu i ddatblygu sgiliau cyfathrebu a gweithio mewn grwpiau. Bydd hyn yn hwyluso datblygiad eu sgiliau cymdeithasol a’r gallu i roi a derbyn adborth adeiladol.
	Bydd y disgyblion sydd angen cymorth ychwanegol yn cael sesiynau modelu unigol neu mewn grwpiau bach, lle bydd y staff cymorth yn darparu enghreifftiau o sut i greu arwyr neu ddefnyddio'r dechnoleg stop motion. Bydd hefyd yn cael cymorth gyda’r eirfa neu gamau gweithredu. Bydd rhai disgyblion yn cael eu hannog i ddefnyddio adnoddau fel cardiau geirfa neu fideos i'w helpu i ddeall yn well. Bydd hyn yn sicrhau bod pob disgybl yn gallu cymryd rhan yn y gweithgareddau'n llwyddiannus.
	I sicrhau beth mae disgyblion yn ei wybod, yn ei ddeall, ac yn gallu ei wneud, bydd cyfleoedd hunanasesu yn cael eu darparu trwy ddefnyddio cynllun marcio, gan annog disgyblion i adolygu eu gwaith eu hunain. Bydd cwestiynau allweddol fel "Beth yw'r camau nesaf i wella fy ngwaith?" a "Sut allaf wneud fy arwr yn fwy diddorol?" yn cael eu gofyn i helpu i asesu dealltwriaeth. Bydd cyfleoedd i asesu cymheiriaid yn cael eu cynnig, ac ymarferion adalw a marcio byw yn sicrhau bod y disgyblion yn cael adborth adeiladol a chymorth priodol i wella.




Atodiad B: Adnodd:

